Številka: 47602-11/2021/3

Datum: 3. 6. 2021

Na podlagi četrte in pete alineje 13. člena Zakona o javnih skladih (Uradni list RS, št. 77/08,
8/10 – ZSKZ-B in 61/20 – ZDLGPE), četrte in pete alineje 5. člena Ustanovitvenega akta Javnega štipendijskega, razvojnega, invalidskega in preživninskega sklada Republike Slovenije (Uradni list RS, št. 23/13, 84/16, 12/17 – popr., 23/17 in 30/19) ter drugega odstavka 99. člena Zakona o javnih financah (Uradni list RS, št. [11/11](http://www.uradni-list.si/1/objava.jsp?sop=2011-01-0449) – uradno prečiščeno besedilo, [14/13 – popr.](http://www.uradni-list.si/1/objava.jsp?sop=2013-21-0433), [101/13](http://www.uradni-list.si/1/objava.jsp?sop=2013-01-3677), [55/15](http://www.uradni-list.si/1/objava.jsp?sop=2015-01-2277) – ZFisP, 96/15 – ZIPRS1617, 13/18 in 195/20 – odl. US) je Vlada Republike Slovenije na 80. redni seji dne 3. 6. 2021 pod točko 1.15 sprejela naslednji

S K L E P :

1. Vlada Republike Slovenije je sprejela Letno poročilo Javnega štipendijskega, razvojnega, invalidskega in preživninskega sklada Republike Slovenije za leto 2020, ki ga je nadzorni svet Javnega štipendijskega, razvojnega, invalidskega in preživninskega sklada Republike Slovenije obravnaval na seji dne 25. 3. 2020 (sklep št. 0130-5/2021 z dne
25. 3. 2021) in zavzel pozitivno stališče, ter ga pošlje Državnemu zboru.
2. Vlada Republike Slovenije je določila, da se presežek prihodkov nad odhodki v skupni višini 1.345.754,86 evra, ugotovljen v poslovnem letu 2020, v izkazu prihodkov in
odhodkov – drugih uporabnikov za Javni štipendijski, razvojni, invalidski in preživninski sklad Republike Slovenije razporedi na naslednji način:
3. Presežek prihodkov nad odhodki na invalidskem skladu (80. člen Zakona o zaposlitveni rehabilitaciji in zaposlovanju invalidov (Uradni list RS,
št. 16/07 – uradno prečiščeno besedilo, 87/11, 96/12 – ZPIZ-2, 98/14 in 18/21) v višini 2.250.312,16 evra in presežek prihodkov nad odhodki štipendijskega sklada v višini 273.945,80 evra ostajata nerazporejena.
4. Presežek odhodkov nad prihodki na jamstvenem skladu (28. člen Zakona o Javnem štipendijskem, razvojnem, invalidskem in preživninskem skladu Republike Slovenije (Uradni list RS, št. 78/06 – uradno prečiščeno besedilo, 106/12, 39/16, 11/18 – ZIZ-L in 139/20; v nadaljnjem besedilu: ZJSRS) v višini 206.891,29 evra, na preživninskem skladu (28. člen ZJSRS) v višini 859.087,04 evra in za delovanje sklada v višini 112.524,77 evra se pokrije iz presežka prihodkov nad odhodki sklada po posamezni dejavnosti iz preteklih let.

Mag. Janja Garvas Hočevar

vršilka dolžnosti generalnega sekretarja

Priloga:

* Letno poročilo Javnega štipendijskega, razvojnega, invalidskega in preživninskega sklada Republike Slovenije za leto 2020

Prejmejo:

* Državni zbor
* Javni štipendijski, razvojni, invalidski in preživninski sklad Republike Slovenije
* Ministrstvo za delo, družino, socialne zadeve in enake možnosti
* Ministrstvo za finance
* Ministrstvo za izobraževanje, znanost in šport
* Ministrstvo za zunanje zadeve
* Ministrstvo za gospodarski razvoj in tehnologijo
* Zavod za pokojninsko in invalidsko zavarovanje Slovenije
* Zavod Republike Slovenije za zaposlovanje
* Študentska organizacija Slovenije
* Služba Vlade Republike Slovenije za zakonodajo
* Urad Vlade Republike Slovenije za komuniciranje